Z A P I S N I K

1. (konstituirajuće) sjednice Vijeća Mjesnog odbora Markuševec,
27. lipnja 2025.




	Sjednica se održava u prostorima Gradskog ureda za Mjesnu samoupravu, promet, civilnu zaštitu i sigurnost, Zagreb, Šestinski trg 10, 27. lipnja 2025., s početkom u 10,00 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst i 3/25), sjednicom predsjeda Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost svih članova Vijeća i otvara konstituirajuću sjednicu Vijeća Mjesnog odbora Markuševec.
	
	Na prijedlog predsjedatelja Vijeće bez rasprave, jednoglasno, utvrđuje


DNEVNI RED

1. Zaključak o osnivanju i izboru članova Mandatnog povjerenstva – donošenje 
      zaključka,
1. Zaključak o Izvješću Mandatnog povjerenstva o provedenim izborima za članove 
            Vijeća Mjesnog odbora Markuševec – donošenje zaključka,
1. Zaključak o izboru predsjednika Vijeća – donošenje zaključka,
1. Zaključak o Izboru potpredsjednika Vijeća – donošenje zaključka,
1. Pitanja, prijedlozi i obavijesti.

[bookmark: Text10]Predsjedateljica najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koji je dobio najveći broj glasova.  
 
NAZOČNI IZABRANI ČLANOVI VIJEĆA:
Josip Kobasić, Brankica Habijanec, Antonio Grivić, Mario Jurin 

NAZOČNI ZAMJENICI IZABRANIH ČLANOVA VIJEĆA:
            Antonia Antolović, Matej Završki, Nikola Garić  

OSTALI NAZOČNI:
	- Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost
	- Mirela Gašpert Bertić, stručni referent u Gradskom uredu za mjesnu samoupravu, promet, civilnu zaštitu i sigurnost


Predsjeda Josip Kobasić, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno 7 izabranih članova, odnosno zamjenika članova, od ukupno 7 članova Vijeća, što znači da Vijeće može pravovaljano odlučivati te otvara nastavak sjednice.

Predsjedatelj utvrđuje da je dnevni red sjednice prihvaćen.

Ad 1. Zaključak o osnivanju i izboru članova Mandatnog povjerenstva – donošenje 
          zaključka

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave, Vijeće jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva se Mandatno povjerenstvo Vijeća Mjesnog odbora Markuševec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Josip Kobasić
	za članove:       1. Brankica Habijanec
			 2. Antonia Antolović

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 








Ad 2. Zaključak o Izvješću Mandatnog povjerenstva o provedenim izborima za članove 
          Vijeća Mjesnog odbora Markuševec – donošenje zaključka

Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave,  Vijeće jednoglasno donosi


Z A K LJ U Č A K
o Izvješću Mandatnog povjerenstva o provedenim izborima za članove
Vijeća Mjesnog odbora Markuševec 


           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Markuševec s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:

1. ANTONIA ANTOLOVIĆ    	  KANDIDACIJSKA LISTA GRUPE BIRAČA  

2. NIKOLA GARIĆ 		  MARIJA SELAK RASPUDIĆ - NEZAVISNA LISTA

3. ANTONIO GRIVIĆ            MOŽEMO! - POLITIČKA PLATFORMA - MOŽEMO! 
   				  SOCIJALDEMOKRATSKA PARTIJA HRVATSKE– SDP

4. BRANKICA HABIJANEC MOŽEMO! - POLITIČKA PLATFORMA - MOŽEMO! 
   				  SOCIJALDEMOKRATSKA PARTIJA HRVATSKE– SDP

5. MARIO JURIN 		  HRVATSKA DEMOKRATSKA ZAJEDNICA - HDZ
  DOMOVINSKI POKRET - DP
  HRVATSKA STRANKA UMIROVLJENIKA - HSU
  HRVATSKA SELJAČKA STRANKA - HSS 

6. JOSIP KOBASIĆ                KANDIDACIJSKA LISTA GRUPE BIRAČA
  
7. MATEJ ZAVRŠKI              HRVATSKA DEMOKRATSKA ZAJEDNICA - HDZ
  DOMOVINSKI POKRET - DP
  HRVATSKA STRANKA UMIROVLJENIKA - HSU
  HRVATSKA SELJAČKA STRANKA - HSS 
		

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

3. Ovaj će se Zaključak dostaviti Gradskom uredu za mjesnu samoupravu, promet, civilnu zaštitu i sigurnost

Ad 3. Zaključak o izboru predsjednika Vijeća – donošenje zaključka

	Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
              Prijedlog – da se za predsjednicu izabere Antonia Antolović - podnijeli su članovi: Nikola Garić, Antonio Grivić i Josip Kobasić.
            /Prijedlog se prilaže zaključku./
	
            Predsjedatelj otvara raspravu.

	Budući da nitko ne traži riječ predsjedatelj poziva izabrane članove Vijeća da dizanjem ruke daju svoj glas ponuđenoj kandidatkinji. Predsjedatelj daje na glasovanje prijedlog:

	Za kandidatkinju Antoniu Antolović glasovalo je 4 člana Vijeća, a 3 člana bila su suzdržana.

Predsjedatelj utvrđuje da je većinu glasova svih članova Vijeća dobila kandidatkinja Antonia Antolović i konstatira da Vijeće donosi


Z A K LJ U Č A K
o izboru predsjednice 
Vijeća Mjesnog odbora Markuševec

	1. Za predsjednicu Vijeća Mjesnog odbora Markuševec izabrana je Antonia Antolović.

	2. Ovaj će zaključak biti objavljen na oglasnoj ploči u sjedištu Mjesnog odbora.

	Predsjednica zahvaljuje članovima Vijeća na ukazanom joj povjerenju i nastavlja predsjedati.


Ad 4. Zaključak o Izboru potpredsjednika Vijeća – donošenje zaključka

	Predsjednica obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
              Prijedlog – da se za potpredsjednika izabere Josip Kobasić - podnijeli su članovi: 
Antonia Antolović, Nikola Garić i Antonio Grivić.
/Prijedlog se prilaže zaključku./

Predsjednica otvara raspravu.

	Budući da nitko ne traži riječ, predsjednica poziva izabrane članove Vijeća da dizanjem ruke daju svoj glas jednom od ponuđenih kandidata. Predsjednica daje na glasovanje prijedlog. 
	Za kandidata Josipa Kobasića glasovalo je 4 člana Vijeća, a 3 člana bila su suzdržana.

Predsjednica utvrđuje da je većinu glasova svih članova Vijeća dobio kandidat Josip Kobasić i konstatira da Vijeće donosi.
Z A K LJ U Č A K
o izboru potpredsjednika
Vijeća Mjesnog odbora Markuševec
	

1. Za potpredsjednika Vijeća Mjesnog odbora Markuševec izabran je Josip Kobasić.

	2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednica čestita izabranom potpredsjedniku.
            Potpredsjednik zahvaljuje članovima Vijeća.


Ad 5. Pitanja, prijedlozi i obavijesti

	Daljnjih pitanja, prijedloga i obavijesti nije bilo, predsjednik Vijeća Mjesnog odbora zaključuje konstituirajuću sjednicu.


Dovršeno u 10:34 sati.


KLASA: 024-08/25-001/753
URBROJ: 251-13-11-4/009-25-7
Zagreb, 27. lipnja 2025.
			

Zapisnik vodila:

Mirela Gašpert Bertić



Predsjednica
Vijeća Mjesnog odbora Markuševec:
Antonia Antolović

